
ΕΛΛΗΝΙΚΗ ΔΗΜΟΚΡΑΤΙΑ

ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ

Αγρίνιο,  21 Οκτωβρίου 2026
ΔΕΛΤΙΟ  ΤΥΠΟΥ

Διεθνής προβολή για τα προϊόντα της Αιτωλοακαρνανίας στη SIAL PARIS 2026
Δυναμικό «παρών» έδωσε για ακόμη μία φορά το Επιμελητήριο Αιτωλοακαρνανίας στη Διεθνή Έκθεση Τροφίμων και Ποτών SIAL PARIS 2026, ενισχύοντας την εξωστρέφεια και τις εξαγωγικές προοπτικές των τοπικών επιχειρήσεων.

Σε συνεργασία με την Περιφέρεια Δυτικής Ελλάδος και την Αγροδιατροφική Σύμπραξη ΠΔΕ, το Επιμελητήριο στήριξε τη συμμετοχή επιχειρήσεων-μελών του στην παγκοσμίου φήμης Έκθεση, η οποία πραγματοποιήθηκε στο Παρίσι από τις 17 έως τις 21 Οκτωβρίου 2026. Η SIAL αποτελεί διαχρονικά σημείο αναφοράς για τον κλάδο, προσελκύοντας χιλιάδες εκθέτες και επαγγελματίες από κάθε γωνιά του πλανήτη.

Οι επιχειρήσεις της Αιτωλοακαρνανίας προέβαλαν την εξαιρετική ποιότητα και την καινοτομία των προϊόντων τους, αναδεικνύοντας την πλούσια αγροδιατροφική κληρονομιά της περιοχής. Η συμμετοχή αυτή συνέβαλε καθοριστικά στη διεθνή δικτύωση των παραγωγών και στην ενίσχυση του εξαγωγικού τους προσανατολισμού.

Με την υποστήριξη του Επιμελητηρίου και της Περιφέρειας, στην έκθεση συμμετείχαν οι εξής επιχειρήσεις:

1. Αγροτικός Συνεταιρισμός Αρχαία Ωλένεια Αιτωλοακαρνανίας.
2. Αγροτικός Συνεταιρισμός Ελαιοπαραγωγών Αιτωλοακαρνανίας - Aetolia Olives.
Όλοι οι συμμετέχοντες δήλωσαν απόλυτα ικανοποιημένοι από τη διοργάνωση, καθώς και από το πλήθος και την ποιότητα των επιχειρηματικών συναντήσεων που πραγματοποίησαν.

www.youtube.com/channel/UCsdqswQWzuJauVMtAQ-iJnQ 

